Nuwe gratis Nokia C2-02 / C2-03 / C2-05 Afgelaai, programme, speletjies, sagteware, musiek, APK, navigasie
Nuwe gratis Programme vir Nokia C2-02 / C2-03 / C2-05 2 tieners in hof weens brand op Kaapse treinstasie | Netwerk24
2 tieners in hof weens brand op Kaapse treinstasie
Deur Brümilda Swartbooi 11 Desember 2019 21:15
Fikile Mbalula, minister van vervoer (middel) en Richard Walker, streekbestuurder van Metrorail in die Wes-Kaap (regs), tydens ’n vorige besoek aan die Kaapstadse treinstasie.
Twee tieners wat daarvan beskuldig word dat hulle die brand op 28 November by die Kaapstadse treinstasie gestig het, gaan die feestyd in ’n jeuggevangenis deurbring.
Die twee tieners, onderskeidelik 14 en 15 jaar oud, het Woensdag in die hof in Kaapstad verskyn nadat 18 treinwaens in dié brand in die slag gebly het.
Luidens ’n verklaring wat deur die polisie uitgereik is, het iemand een van die verdagtes herken op kringtelevisiebeeldmateriaal wat op sosiale media versprei is en die polisie in kennis gestel.
’n Beloning van R100 000 is vroeër uitgereik vir inligting wat tot die inhegtenisneming van die verdagtes kon lei.
Die 14-jarige verdagte is in Elsiesrivier in hegtenis geneem en die 15-jarige in Delft.
“Albei verdagtes is in aanhouding tot hul volgende hofverskyning op 9 Januarie,” lui die verklaring.
Die brand het groot ontwrigting vir pendelaars veroorsaak. Die skade beloop meer as R60 miljoen.
Meer oor: Treine